Държавен вестник, бр. 102, 2009 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  102
му е получил допълнителни права, отнасящи 
се до подвижния състав или железопътната 
инфраструктура.
Чл. 47. (1) За продължаване на валидността 
на свидетелството по чл. 36, ал. 1, т. 1 неговият 
притежател преминава периодични прегледи 
съгласно чл. 8a от Наредба № 54. 
(2) По отношение на общите професионални 
познания се прилагат разпоредбите на чл. 22, 
ал. 2, т. 13 от Наредба № 59 от 2006 г. за 
управление на безопасността в железопътния 
транспорт (обн., ДВ, бр. 102 от 2006 г.; изм., 
бр. 88 от 2007 г.) (Наредба № 59).
(3) В случаите на подновяването на сви­
детелство се извършва проверка в регистъра, 
предвиден в чл. 53, ал. 1 и 2, дали машинистът 
отговаря на изискванията, посочени в ал. 1.
(4) За продължаване на валидността на 
удостоверенията по чл. 36, ал. 1, т. 2 прите­
жателите им преминават периодични изпити 
съгласно изискванията на чл. 44. Изпитите 
се провеждат от железопътния превозвач или 
управителя на железопътната инфраструктура, 
който назначава или наема машинистите, съ­
гласно собствената му система за управление 
на безопасността, като се спазва минималната 
честота, установена в приложение № 9.
(5) Резултатите от изпита по ал. 4 се от­
разяват в удостоверението. В удостоверението 
се отбелязва, че машинистът отговаря на из­
искванията по ал. 1. 
(6) Резултатите от изпита по ал. 4 се впис­
ват и в регистъра по чл. 54 с отбелязване, че 
машинистът отговаря на изискванията по ал. 1.
(7) Когато периодичен изпит или преглед 
бъдат пропуснати или завършат с отрицателен 
резултат, се прилага процедурата, посочена 
в чл. 49.
Чл. 48. (1) При прекратяване на трудов 
договор на машинист работодателите му не­
забавно уведомяват ИА „ЖА“ за прекратеното 
трудово правоотношение.
(2) Свидетелството на машиниста е валид­
но, при условие че машинистът отговаря на 
изискванията за психологическа и здравословна 
годност.
(3) Удостоверенията по чл. 36, ал. 1, т. 2 
стават невалидни с прекратяване на трудовите 
правоотношения на притежателите им маши­
нисти и се предават на работодателя, който ги 
е издал. Машинистите с прекратени трудови 
правоотношения получават заверени преписи 
от удостоверенията и всички документи, удос­
товеряващи тяхното професионално обучение, 
квалификации, опит и професионална компе­
тентност. 
(4) При издаване на нови удостоверения 
на машинисти железопътният превозвач или 
управителят на железопътната инфраструктура 
взимат предвид всички документи по ал. 3.
Чл. 49. (1) Железопътните превозвачи и 
управителите на железопътната инфраструктура 
проверяват валидността на свидетелствата и 
удостоверенията на машинистите, които на­
значават или наемат.
(2) Железопътните превозвачи и управители­
те на железопътната инфраструктура въвеждат 
система за контрол на машинистите.
(3) В случай че при контрола по ал. 2 се 
постави под съмнение компетентността на ма­
шинист относно извършваната от него работа 
или валидността на неговото свидетелство 
или удостоверение, съответният железопътен 
превозвач и/или управител на железопътната 
инфраструктура незабавно предприема мерки 
за отстраняване на констатираните нередности.
(4) При уведомяване, че здравословното 
състояние на машинист се е влошило до такава 
степен, че поставя под съмнение пригодността 
му за работа, работодателят му незабавно пред­
приема действия, включително изисква маши­
нистът да премине преглед, посочен в раздел 
3.1 от приложение № 2а от Наредба № 54, и 
ако е необходимо – отнема удостоверението.
(5) Отнемането на свидетелството незабавно 
се отразява в регистъра по чл. 54.
(6) Работодателят упражнява контрол върху 
машинистите по време на дежурството да не са 
под влияние на вещество, което има вероятност 
да наруши тяхната концентрация, внимание 
или поведение.
(7) Железопътните превозвачи или упра­
вителите на железопътната инфраструктура 
информират незабавно ИА „ЖА“ за всички 
случаи на нетрудоспособност с продължителност 
повече от 3 месеца.
Чл. 50. (1) Изпълнителна агенция „Желе­
зопътна администрация“ изпълнява по прозра­
чен и недискриминационен начин следните 
дейности:
1. издава и подновява свидетелства и дуб­
ликати на свидетелства по чл. 36, ал. 1, т. 1;
2. контролира провеждането на периодични 
прегледи в съответствие с чл. 47, ал. 1 – 3;
3. спира действието, отнема свидетелства 
и при констатиране на несъответствие с усло­
вията на издаване на удостоверение изисква 
от работодателя прекратяване валидността на 
удостоверението при спазване на разпоредбите 
на чл. 60;
4. признава професионална квалификация 
на лица в съответствие с чл. 55 и 57;
5. публикува и актуализира регистър на обу­
чаващите институции в съответствие с чл. 51;
6. води и актуализира регистър на свидетел­
ствата по чл. 36, ал. 1, т. 1, предвиден в чл. 53;
7. извършва мониторинг на процеса по 
издаване на удостоверения на машинистите 
по чл. 58;
8. извършва проверки в съответствие с чл. 60; 
9. установява национални критерии за из­
питващите в съответствие с чл. 57, ал. 5.
(2) При всяко поискване от заинтересовани­
те лица ИА „ЖА“ предоставя и допълнителна 
информация, свързана с издаването на свиде­
телствата на машинисти.